U-I-294/05
Natisni
Opravilna št.:
U-I-294/05
Datum odločitve:
14. 6. 2007
ECLI:
ECLI:SI:USRS:2007:U.I.294.05
Akt:
Zakon o davčnem postopku (Uradni list RS, št. 25/05 – ur. p. b.) (ZDavP-1), 93. čl.
Izrek:
Postopek za preizkus pobude za začetek postopka za oceno ustavnosti 93. člena Zakona o davčnem postopku (Uradni list RS, št. 25/05 – ur. p. b.) se ustavi.
Evidenčni stavek:
Postopek za preizkus pobude za začetek postopka za oceno ustavnosti in zakonitosti predpisa se ustavi, če pobudnik v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Occasio, d. o. o., Maribor
Datum vloge:
21. 10. 2005
Vrsta odločitve:
sklep
Vrsta rešitve:
ustavitev
Dokument:
US27665
Dokument v PDF obliki:
U-I-294-05.pdf
101 KB
Prenesite datoteko
U-I-294/05-11
14. 6. 2007
SKLEP
Ustavno sodišče je v postopku za preizkus pobude družbe OCCASIO, d. o. o., Maribor, ki jo zastopa Erik Kralj, odvetnik v Mariboru, na seji dne 14. 6. 2007
sklenilo:
Postopek za preizkus pobude za začetek postopka za oceno ustavnosti 93. člena Zakona o davčnem postopku (Uradni list RS, št. 25/05 – ur. p. b.) se ustavi.
Obrazložitev
1. Pobudnik izpodbija v izreku navedeno določbo Zakona o davčnem postopku (v nadaljevanju ZDavP-1). Navaja, da je Davčni urad Maribor na podlagi izpodbijane določbe zavrnil njegov zahtevek za povračilo stroškov zastopanja po odvetniku. Zoper tako odločitev prvostopenjskega davčnega organa je pobudnik vložil pritožbo. Pobudnik meni, da je 93. člen ZDavP-1, po katerem stranka v davčnem postopku ni upravičena do povračila stroškov davčnega postopka iz naslova strokovne pomoči, še posebej, če je postopek uveden po uradni dolžnosti, v neskladju s 14. členom Ustave.
2. S 33. členom Zakona o spremembah in dopolnitvah Zakona o davčnem postopku (Uradni list RS, št. 109/05 – ZDavP-1B) je bil 93. člen ZDavP-1 črtan. Poleg tega pa je z uveljavitvijo novega Zakona o davčnem postopku (Uradni list RS, št. 117/06 – ZDavP-2) ZDavP-1 prenehal veljati. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, št. 15/94 – v nadaljevanju ZUstS). Zato je Ustavno sodišče pobudnika pozvalo, naj pojasni, ali vztraja pri vloženi pobudi, oziroma naj izkaže svojo pravovarstveno potrebo za oceno ustavnosti predpisa.
3. Pobudnik v odgovoru z dne 21. 2. 2007 Ustavnemu sodišču sporoča, da je pritožbeni organ ugodil njegovi pritožbi tako, da je odločbo prve stopnje glede odločitve o stroških postopka odpravil. Ob tem je pobudnik zaprosil za podaljšanje roka za dopolnitev svoje pobude do konca meseca aprila 2007, ker želi predhodno prejeti še odločitev organa prve stopnje. Ustavno sodišče je z dopisom z dne 28. 2. 2007 pobudniku podaljšalo rok za odgovor oziroma dopolnitev pobude do 30. 4. 2007. Pred potekom roka za dopolnitev pobude je pobudnik na Ustavno sodišče ponovno naslovil zaprosilo za podaljšanje roka za odgovor do 31. 5. 2007, čemur je Ustavno sodišče ugodilo ter mu podaljšalo rok za dopolnitev pobude do 31. 5. 2007.
4. Glede na to, da pobudnik na ponovni poziv do 31. 5. 2007 ni odgovoril in v določenem roku ni dal podatkov, potrebnih za nadaljevanje postopka za oceno ustavnosti izpodbijane določbe ZDavP-1, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnice in sodniki dr. Zvonko Fišer, dr. Franc Grad, Lojze Janko, mag. Marija Krisper Kramberger, Milojka Modrijan, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj